Први водитељски посао Аразијева је имала 1979, када је заједно са Данијелом Пером водила програм Песме Евровизије чији домаћин је те године била израелска престоница Јерусалим. Први студијски соло албум под насловом -{"Yardena Arazi"}- са десет песама објавила је 1982. године. Током 1980-их Арази је била једна од најпопуларнијих израелских певачица издавши у том периоду 10 студијских албума који су достигли златни или платинасти тираж. У том периоду је редовно наступала у иностранству у пратњи Зубина Мехте и Израелске филхармоније. На албуму "Пустињска фантазија" из 1989. обрадила је 10 арапских песама које су изводили неки од најпознатијих имена арапске музичке сцене.